પટણા: બિહારમાં નવી સરકારની રચના થયે એક મહિનાથી વધારેનો સમય થઇ ગયો છે પરંતુ ગુનાહિત પ્રવૃત્તિઓ જરાએ ઓછી થઇ નથી. સમગ્ર રાજ્યમાં ચોરી, લૂંટ અને હત્યાના કેસોમાં દિવસે દિવસે વધારો થયો છે ત્યારે આવી જ એક વધારે ઘટના ગઇ કાલે શનિવારે દરભંગામાં ઘટી. દરભંગામાં એક ખાનગી રોડ કંપનીમાં કામ કરનારા બે એન્જિનીયરોની દિવસ દરમિયાન ગોળી મારીને હત્યા કરી દેવામાં આવી. મોટરસાઇકલ પર આવેલા ગુંડા તત્વોએ દરભંગાના બહેરીમાં રોડનું નિર્માણ કરાવી રહેલા આ બંને એન્જિનીયરને ગોળી મારી દીધી હતી.